KEVIN MACDONALD: Hei, nimeni on Kevin MacDonald.
Olen tekemässä elokuvaa nimeltä Elämä päivässä.
Haluan tehdä elokuvan, jollaista ei ole koskaan ennen tehty,
pyytämällä tuhansia ihmisiä ympäri maailman kuvaamaan yhtenä päivänä,
eli 24. heinäkuuta tänä vuonna,
osan päivästään ja lähettämään materiaalin YouTubeen.
Videoiden avulla teemme elokuvan, joka on tallenne elämästä maapallolla
tuona yhtenä päivänä. Siitä tulee aikakapseli, jota ihmiset voivat katsella 20,
30, 40, 50, 100 tai 200 vuoden päästä tulevaisuudessa ja miettiä,
että tuollaiselta maailma silloin näytti. Muotokuva maailmasta päivässä.
Sinun tehtäväsi on ottaa mahdollisimman hyvälaatuinen kamerasi
ja kuvata jotakin. Se voi olla jotakin mielestäsi hyvin tavanomaista. Voit kuvata esimerkiksi
työmatkasi, vauvasi kylpyhetken, vierailun sairaalassa
ystävän luona, syntymäpäiväsi, kävelyretken maaseudulla. Tai voit kuvata jotakin
paljon merkityksekkäämpää, jotain, joka herättää sinussa suuria tunteita. Työmiehet purkavat talosi vieressä olevaa rakennusta,
josta olet aina pitänyt. Ystävän kuolema. Tallenna katsaus
elämääsi. Kuka tietää? Saatat olla menossa naimisiin 24. heinäkuuta,
ja olisi upeaa, jos kuvaisit tuon päivän ja lähettäisit videon minulle.
Haluaisin, että mietit myös muutamaa muuta asiaa. Minulla on kolme kysymystä,
joihin haluaisin vastauksen. Ensimmäinen on "mitä pelkäät eniten tänään?"
Mikä pelottaa sinua? Pelon aihe voi esimerkiksi olla käärmeet tai
väestön liikakasvu, ilmastonmuutos tai naapurissa asuva noita.
Toinen kysymys on "mitä rakastat?"
Kolmas on hyvin yksinkertainen: "mikä saa sinut nauramaan?"
Itse nauran poliitikoille. [nauraa]
Viimeiseksi haluan, että
tyhjennät taskusi ja kuvaat taskusi sisällön. Minulla on taskussani iPhone.
Avainnippu. Kynä, jonka sain Donald Sutherlandilta. Tosi
halpa kynä. Hän antoi minulle laatikon, jossa oli 20 näitä. Lisäksi taskussani on nenäliina. Ehkä sinulla on taskuissasi
jotakin kiinnostavampaa? Olisi hienoa, jos vastaisit näihin kysymyksiin, koska näin saisin
samankaltaista materiaalia kaikkialta maailmasta elokuvanteon avuksi.
Projektista tulee erityinen, ja sillä on
tiettyä yhteisöllistä painoarvoa.
Dokumentista tulee täysin uniikki. Valmistaudu siis 24:een heinäkuuta.
Kiitos.